Һәлакәттән соң ана: "Кая ашыктың, балам?.." (ФОТО)

	11 ноябрьдә Балтач – Шәмәрдән автомобиль юлының 9 нчы чакрымында  юл-транспорт һәлакәте булды.	 Беренчел фаразлар буенча, "Рено Клио" белән идарә итүче 1968 елгы хатын-кыз куркынычсыз булган тизлек режимын арттырып, каршы як хәрәкәт полосасына чыга һәм "ВАЗ-2112" автомобиленә бәрелә. "Рено" машинасын йөртүче хатын-кыз һәлакәт урынында ук вафат була. Кагыйдә бозучы машинаның алгы күчәрләренә кышкы, ә артларына җәйге тәгәрмәч куелган була. Соңрак ачыкланганча, Кукмара районыннан булган ханым Казан хастаханәсендә шәфкать туташы булып эшләгән икән. Эшкә машинасы белән үзе рульдә йөри торган була. 

"Фаҗига булган җирдә әйләнгән машина янында  өзгәләнеп йөргән әни кешенеӊ: "Балам, син кая ашыктыӊ соӊ?" дигән соравына гына җавап биреп булмас шул инде, дип алдан язылганнарга өстәмә мәгълүмат бирә "Хезмәт" газетасы.  1  2  3 
	---	
Интертат.ру

	№ --- | 12.11.2015	


